section_heading: Scenarij
paragraph_text: U početku je Lucas planirao u sam film staviti još više referenci na originalnu trilogiju pa je u jednoj verziji scenarija napisao scenu u kojoj se 10-godišnji Han Solo pojavljuje na Kashyyyku; međutim ta uloga nikome nije dodijeljena, niti je scena ikada snimljena. Također je napisao scenu u kojoj Palpatine otkriva Anakinu da ga je on stvorio iz midiklorina te da mu je on zapravo "otac" čime je povučena jasna paralela na Vaderovo otkriće Lukeu u filmu Carstvo uzvraća udarac; međutim i tu je scenu Lucas izbacio iz konačne verzije scenarija.